CELEX: C2007/155/03
Language: sk
Date: 2007-07-07 00:00:00
Title: Vec C-157/05: Rozsudok Súdneho dvora (štvrtá komora) z  24. mája 2007 (návrh na začatie prejudiciálneho konania, ktorý podal Verwaltungsgerichtshof – Rakúsko) – Winfried L. Holböck/Finanzamt Salzburg-Land (Voľný pohyb kapitálu — Sloboda usadiť sa — Daň z príjmov — Rozdeľovanie dividend — Kapitálové výnosy pochádzajúce z tretej krajiny)

7.7.2007   
            
            
               SK
            
            
               Úradný vestník Európskej únie
            
            
               C 155/3
            
         Rozsudok Súdneho dvora (štvrtá komora) z 24. mája 2007 (návrh na začatie prejudiciálneho konania, ktorý podal Verwaltungsgerichtshof – Rakúsko) – Winfried L. Holböck/Finanzamt Salzburg-Land
   (Vec C-157/05) (1)
   
   (Voľný pohyb kapitálu - Sloboda usadiť sa - Daň z príjmov - Rozdeľovanie dividend - Kapitálové výnosy pochádzajúce z tretej krajiny)
   (2007/C 155/03)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Verwaltungsgerichtshof
   Účastníci konania pred vnútroštátnym súdom
   
      Žalobca: Winfried L. Holböck
   
      Žalovaný: Finanzamt Salzburg-Land
   Predmet veci
   Návrh na začatie prejudiciálneho konania – Verwaltungsgerichtshof – Výklad článkov 56 a 57 ES – Vnútroštátne predpisy o zdanení vyplatených dividend – Fyzická osoba s bydliskom v tuzemsku, ktorá má dvojtretinovú účasť na spoločnosti so sídlom v treťom štáte (vo Švajčiarsku) – Zdanenie dividend normálnou sadzbou dane z príjmov, pričom dividendy z tuzemských akcií sú zdaňované zníženou sadzbou dane
   Výrok rozsudku
   Článok 57 ods. 1 ES sa má vykladať tak, že článok 56 ES nezasahuje do toho, aby členský štát uplatňoval právnu úpravu, ktorá existovala k 31. decembru 1993 a ktorá na jednej strane vo vzťahu k akcionárovi, ktorý prijíma dividendy od spoločnosti rezidenta, ukladá daňovú sadzbu vo výške polovice priemernej daňovej sadzby, a na druhej strane vo vzťahu k akcionárovi, ktorý prijíma dividendy od spoločnosti usadenej v tretej krajine, v ktorej má tento akcionár dvojtretinovú účasť na základnom imaní, ukladá bežnú sadzbu dane z príjmu.
   
      (1)  Ú. v. EÚ C 143, 11.6.2005.